༄༅། །མྱུར་མཛད་མགོན་པོ་ཕྱག་དྲུག་པའི་སྒྲུབ་ཐབས་

ཚིགས་བཅད་མ་བཞུགས།

ཨོཾ་སྭཱ་སྟི། ཨོཾ་སྭ་བྷཱ་ཝ་སོགས། སྟོང་པའི་ངང་ལས་སྐད་ཅིག་གིས། །པད་ཉི་གཾ་ལས་ཚོགས་བདག་དཀར། །གླང་གདོང་ལ་ཕུག་ནེའུ་ལེ་བསྣམས། ཁ་སྦུབ་དར་དང་ནོར་བུས་བརྒྱན། །དེ་སྟེང་ཧཱུཾ་ལས་གྲི་གུག་ལས། །མྱུར་མཛད་མགོན་པོ་ཕྱག་དྲུག་པ། །ནག་པོ་སྦྱན་གསུམ་མཆེ་བ་གཙིགས། །གྲི་གུག་མགོ་འཕྲེང་ཌ་རུ་གཡས། །ཐོད་ཁྲག་རྩེ་གསུམ་ཞགས་པ་གཡོན། །མགོ་འཕྲེང་སིནྡྷུ་ཐིག་ལེ་དང་། །སྟག་ལྤགས་རྒྱན་དྲུག་གཡེར་ཁ་སྦྲུལ། །དབུ་སྐྲ་གྱེན་བརྫེས་མི་བསྐྱོད་བརྒྱན། །མཉམ་པའི་སྟབས་ཅན་མེ་དཔུང་ནང་། །དུར་ཁྲོད་དབུས་ན་ཤིང་དྲུང་བཞུགས། ཁྲག་མཚོ་བྷྱོཿལས་རེ་མ་ཏི། །སྔོ་ནག་རལ་གྲི་ཐོད་ཁྲག་འཛིན། །རབ་ཁྲོས་དྲེའུ་རྟ་རྐང་གསུམ་བཅིབས། །ཀྵཾ་ལས་ཀྵེ་ཊ་པ་ལ་ནག།གྲི་ཐོད་འཛིན་ཅིང་དོམ་ནག་བཞོན། །ཧཱུཾ་ལས་ཛི་ན་མི་ཏྲ་སྨུག།སྲིན་པོ་ཅང་ཏེའུ་ཐོད་ཁྲག་འཛིན། ། ཊཾ་ལས་གཤིན་རྗེ་འདོད་རྒྱལ་ནག།ལྕགས་ཀྱུ་ཞགས་པ་སྡིགས་མཛུབ་མཛད། ། ཧཱུཾ་ལས་ཏྲ ཀྴད་རྟ་ནག་ཆིབས། །མདུང་དམར་ཐོད་པ་འཇོལ་བེར་ཅན། །སག་ལྷམ་གྱོན་ཞིང་བདུད་དམག་བཅས། །ཕྱོགས་སྐྱོང་ལྷ་ཀླུ་གཟའ་འཇིགས་བྱེད། །རྒྱུ་སྐར་རྒྱལ་ཆེན་དམ་ཅན་བཅས། །རང་གི་སྙིང་ཁ་ནས་འོད་ཟེར་འཕྲོས། ཤར་ལྷོ་དུར་ཁྲོད་བསིལ་བའི་ཚལ། ཙནྡན་གྱི་ཤིང་རྐང་གཅིག་པའི་དྲུང་ནས། ཡེ་ཤེས་མགོན་པོ་ཕྱག་དྲུག་པ། སྟེང་ན་རྩ་རྒྱུད་བླ་མ་དང་། གཡས་ན་དཔའ་བོའི་ངར་བཅས་ཤིང་། གཡོན་ན་དཔའ་མོའི་འཛུམ་དང་བཅས་པ། འཁོར་དམ་ཅན་རྒྱ་མཚོའི་དམག་ཚོགས་དང་བཅས་པ། ཨོཾ་བཛྲ་མཧཱ་ཀཱ་ལ་ས་པ་རི་ཝ་ར་ཀྵིཾ། དད་པ་དང་ནི་སོགས། དམ་ཅན་རྒྱ་མཚོ་གཤེགས་སུ་གསོལ། །བླ་མ་དབང་རྒྱལ་ནོར་བུ་དྲིལ་བུ་བསྣམས། །འོད་ཟེར་སྣོལ་མས་དབྱེར་མེད་བྱིན་གྱིས་བརླབས། །ཆོས་སྐུ་རྡོ་རྗེ་འཆང་ཆེན་པོ་ལ་གསོལ་བ་འདེབས། །མཁས་གྲུབ་ཁྱུང་པོ་རྣལ་འབྱོར་ལ༴ རྨོག་ལྕོག་པ་རིན་ཆེན་བརྩོན་འགྲུས་ལ༴ དབོན་སྟོན་སྐྱེ་སྒང་པ་ཆེན་པོ་ལ༴ གཉན་སྟོན་སྦས་པའི་སངས་རྒྱས་ལ༴ འགྲོ་མགོན་སངས་རྒྱས་སྟོན་པ༴ མཁས་གྲུབ་གཙང་མ་ཤིང་སྟོན༴ སོགས་< སྤར་མ་དང་འདྲའོ། །>གྲུབ་ཆེན་ལྷ་དབང་གྲགས་པ་ལ༴ དྲིན་ཅན་རྩ་བའི་བླ་མ་ལ༴ བླ་མ་མགོན་པོ་དབྱེར་མེད་ལ༴ མགོན་པོ་བླ་མ་དབྱེར་མེད་ལ་གསོལ་བ་འདེབས། །བླ་མ་གྲུབ་ཆེན་རྡོ་རྗེ་ཐོད་པ་བསྣམས། །སངས་རྒྱས་སྲས་བཅས་བཀུགས་ཤིང་གནས་གསུམ་གྱིས། །ཡིག་བརྒྱས་ཉམས་སེལ་བདག་ལ་བྱིན་གྱིས་རླབས། ། ཡིག་བརྒྱ་བཟླ། ན་མོ་བུངྔྷ་ཡ། སོགས། མི། ཀྱཻ། ཕྱོགས་བཅུ་དུས་གསུམ་ན་བཞུགས་པའི་རྩ་བ་དང་བརྒྱུད་པའི་བླ་མ་དམ་པ་རྣམས་ཀྱི་བྱིན་གྱིས་རློབས་ཤིག །སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱ༴ི ཡི་དམ་དཀྱིལ་འཁོར་གྱི་ལྷ་ཚོགས་རྣམས་ཀྱིས༴ དཔའ་པོ་དང་དཔའ་མོ་རྣལ་འབྱོར་དང་རྣལ་འབྱོར་མ་རྣམས་ཀྱིས༴ དཔལ་ཡེ་ཤེས་ཀྱི་མགོན་པ༴ོ སོགས། སྤར་མ་འདྲ། ཁྱེད་རྣམས་ཀྱི་སྐུ་གསུང་ཐུགས་ཡོན་ཏན་འཕྲིན་ལས་མི་བཟད་པའི་སྒོ་ནས་བྱིན་གྱིས་རློབས་ཤིག །ད་ལྟ་ཉིད་དུ་མྱུར་བ་ཉིད་འདུག་ས་འདི་ཉིད་དུ་བྱིན་གྱིས་རློབས་ཤིག།རྡོ་རྗེ་འཆང་དང་དཔལ་ལྡན་ཤཱ་བ་རི། ། སོགས། རབ་ཏུ་བཤགས་པས་བདེ་ཆེན་ཐོབ་གྱུར་ཅིག།བླ་མ་དབང་སྡུད་ཌཱ་དྲིལ་སིནྡྷུར་བསྐུལ།། ཧྲཱིཿལས་ཡི་གེའི་ལྷ་མོ་བཅུ་གསུམ་བསྐོར། །ཨོཾ་བཛྲ་ནཱ་ར་ཀྲིཾ་ཀྲིཾ་ཧཱུཾ་ཧཱུཾ་ཕཊ་ཕཊ་སྭཱཧཱ། ལན་བདུན། དེ་ནས་བཟླས་པ་བྱ་སྟེ། ཨོཾ་བཛྲ་མཧཱ་ཀཱ་ལ་ཀཱིཾ་ཀྵེ་ཏྲ་བིགྷྣན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊཿསྭཱཧཱ། སྙིང་པོ། ཨོཾ་ཤྲཱི་མཧཱ་ཀཱ་ལ་ཤ་ས་ན༴ སོགས་དེ་ན་མི་ཀེ་ན་མཱ་ར་ཡ་ཧཱུཾ་ཧཱུཾ་ཕཊ་ཕཊ་སྭཱཧཱ། བྷྱོཿམ་མོ་ནག་མ༴ོ ཨོཾ་ཀྵེ་ཏྲ་པ་ལ༴ ཨོཾ་ཛི་ན་མི་ཏྲ༴ ཨོཾ་ཊཀྐི་ར་ཛ༴ ཨོཾ་དུ་ཡག་ཛ༴
གཏོར་མ་ལ། ཨ་མྲི་ཏས་བསངས། སྭཱ་བྷ་ཝས་སྦྱངས། སྟོང་པའི་ངང་ལས་ཡཾ་ལས་རླུང་དང་། རཾ་ལས་མེ། ཨ་ལས་ཀ་པཱ་ལར། ཤ་ལྔ་བདུད་རྩི་ལྔ་ཞུ་བདུད་རྩིར་གྱུར། ཡེ་ཤེས་བདུད་རྩི་བཀུག་བསྟིམ་རྒྱ་མཚོར་གྱུར། དགྲ་བགེགས་བསྒྲལ་བའི་ཤ་ཁྲག་ངོ་བོ་བལྟའོ། །ཨོཾ་ཨཱཿཧཱུཾ་ཧ་ཧོ་ཧྲིཿཨོཾ་བཛྲ་མཧཱ་ཀ་ལ་ཀྵིཾ་ཀྵེ་ཏྲ་བིགྷྣ་ན་བི་ན་ཡ་ཀ་ཧཱུཾ་ཧཱུཾ་ཕཊ་ཕཊ་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་ཧི། ཨོཾ་བཛྲ་མ་ཧ་ཀ་ལ་ཀྵིཾ་ཀྵེ་ཏྲ་བིགྷྣ་ན་བི་ན་ཡ་ཀ་དྲ་ཀ་རག་མོ་བ་ལིང་ཏ་མཾ་ས་རཀྟ་རུ་ཏི་ར་ཁ་ཁ་ཁཱ་ཧི་ཁཱ་ཧི་ཧཱུཾ་ཧཱུཾ་ཕཊ། ལན་བདུན་ནམ་ལྔ། ཨོཾ་ཨཱཿཧཱུཾ། ཧཱུཾ། མྱུར་མཛད་སྤྱན་རས་གཟིགས་ལ་ཕྱག་འཚལ་ལོ། ། ནས། ཅི་འདོད་དངོས་གྲུབ་མྱུར་དུ་སྩལ་དུ་གསོལ། ། ༈ གནོད་སྦྱིན་ཆེན་པོ་ལ་གཏོར་བསྔོ་ནི། ཨོཾ་ཨ་མྲྀ་ཏས་བསངས། སྭཱ་བྷ་ཝས་སྦྱངས། སྟོང་པའི་ངང་ལ་ཡཾ་ལས་རླུང་། རཾ་ལས་མེའི་དཀྱིལ་འཁོར་གྱི་སྟེང་དུ། ཨ་ལས་ཡེ་ཤེས་ཀྱི་ཀཱ་པ་ལ་ཡངས་ཤིང་རྒྱ་ཆེའི་ནང་དུ་ཤ་ལྔ་བདུད་རྩི་ལྔ་ཡེ་ཤེས་ལྔ་ཞུ་བ་ལས་བྱུང་བའི་གཏོར་མ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ་ཧ་ཧོཿཧྲིཿ ཨོཾ་ཀྵེ་ཏྲ་པ་ལ་བིགྷྣན་ཧཱུཾ་ཕཊ། ཨེ་དམ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ། ཨརྑྷཾ་ནས། ཤཔྟའི་བར་གྱིས་མཆོད། ཨོཾ་ཨཱཿཧཱུཾ། གནོད་སྦྱིན་ཆེན་པོ་ཀྵེ་ཏྲ་པ་ལ་འཁོར་དང་བཅས་པས། མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ། དཔལ་ལྡན་བླ་མ་དམ་པ་རྗེ་བཙུན་ཀུན་དགའ་སྙིང་པོའི་བཀའ་བསྒོས་དམ་ལ་བཞག་པ་ལྟར། རྣལ་འབྱོར་པ་བདག་ཅག་འཁོར་བཅས་ཀྱི་འགལ་རྐྱེན་བར་ཆད་ཐམས་ཅད་སྲུངས། མཐུན་རྐྱེན་ཡིད་ལ་བསམ་པའི་དོན་ཐམས་ཅད་སྒྲུབ་པར་མཛད་དུ་གསོལ།  ཞེས་འདོད་དོན་གསོལ། ཞེས་པའང་ཏཱ་ར་ན་ཐས་བྲག་སྟོད་རྡོ་རྗེའི་ཕོ་བྲང་དུ་བྲིས་པའོ།། །། སརྦ་མཾ་ག་ལཾ།། བཀྲ་ཤིས།། འདི་བྲིས་དགེ་བས་བླ་མ་མགོན་པོ་དབྱེར་མེད་ཀྱིས་རྗེས་སུ་འཛིན་པའི་རྒྱུར་གྱུར་ཅིག།